stanford-oval/wikipedia huggingface dataset:
נמל
נמלים עיקריים

דירוג נמלי העולם בשנת 2022 לפי היקף הסחורות:
| # | שם הנמל | ארץ | מיליוני TEUs |
| --- | --- | --- | --- |
| 1 | נמל שאנגחאי | הרפובליקה העממית של סין הרפובליקה העממית של סין | 47,303 |
| 2 | נמל סינגפור | סינגפור סינגפור | 37,289 |
| 3 | נמל נינגבו-ג'ושאן (אנ') | הרפובליקה העממית של סין הרפובליקה העממית של סין | 33,351 |
| 4 | נמל שנג'ן (אנ') | הרפובליקה העממית של סין הרפובליקה העממית של סין | 30,036 |
| 5 | נמל צ'ינגדאו (אנ') | הרפובליקה העממית של סין הרפובליקה העממית של סין | 25,670 |
| 6 | נמל גואנגג'ואו (אנ') | הרפובליקה העממית של סין הרפובליקה העממית של סין | 24,857 |
| 7 | נמל פוסאן (אנ') | קוריאה הדרומית קוריאה הדרומית | 22,078 |
| 8 | נמל טיינג'ין (אנ') | הרפובליקה העממית של סין הרפובליקה העממית של סין | 21,021 |
| 9 | נמל לונג ביץ' | ארצות הברית ארצות הברית | 19,044 |
| 10 | נמל הונג-קונג (אנ') | הרפובליקה העממית של סין הרפובליקה העממית של סין | 16,685 |
| 11 | נמל רוטרדם | הולנד הולנד | 14,455 |
| 12 | נמל דובאי (אנ') | איחוד האמירויות הערביות איחוד האמירויות הערביות | 13,970 |
| 13 | נמל אנטוורפן | בלגיה בלגיה | 13,500 |
| 14 | נמל קלאנג (אנ') | מלזיה מלזיה | 13,220 |
| 15 | נמל שיאמן (אנ') | הרפובליקה העממית של סין הרפובליקה העממית של סין | 12,434 |
| 16 | נמל טנג'ונג פלפס (אנ') | מלזיה מלזיה | 10,512 |
| 17 | נמל ניו יורק וניו ג'רזי (אנ') | ארצות הברית ארצות הברית | 9,493 |
| 18 | נמל קאושיונג (אנ') | טאיוואן טאיוואן | 9,491 |
| 19 | נמל ליים צ'בנג (אנ') | תאילנד תאילנד | 8,741 |
| 20 | נמל המבורג | גרמניה גרמניה | 8,261 |
סיכון בטיחותי ובריאותי לאוכלוסייה האזרחית

בהתייחס לפיצוץ בנמל ביירות וללקח שעל מדינת ישראל ללמוד ממנו כתב פרופסור שאול חורב כי נמל ימי וקרפיפיו מהווים מטבעם סיכון בטיחותי ובריאותי לאוכלוסייה האזרחית השוכנת בקרבתם: בהתחשב ביכולת ההרס ובהינתן מעורר התחלי, חומרים מסוכנים, הנפרקים, נטענים ומאוחסנים בו לתקופות שונות בשילוב תעשייה פטרוכימית שהתפתחה בסביבתו ברבות השנים ושבקרבתה נוספו מתחמי מגורים, גדל הסיכון לאפר"ן. גם הימצאות בסיסים צבאיים של חיל ים בנמל בהם עוגנים כלי שיט מצוידים בנשק, תחמושת ופירוטכניקה, תורמים להיותו גורם סיכון לסובב אותו.
ראו גם

נמל בית
נמל דיג
נמל מים חמים
נמל יבשתי
רשימה של ערי נמל
הערות שוליים

↑  ועד הלשון העברית, ואחריו גם האקדמיה ללשון העברית, החליט בשנת 1936 כי הצורה התקנית היא נָמֵל, אף שרווחת בציבור הצורה נָמָל. על תולדות המילה נמל.
↑  בסמיכות: נְמַל-, למשל נמל-הבית
↑  שיכול אותיות זה מתועד עוד בתלמוד הבבלי (עירובין ד ב) וחדר לארמית ואף לערבית.
↑  One Hundred Container Ports 2023. Lloyd's List
↑  טריגר
↑   שאול חורב, ‏אסון נמל ביירות: מה שישראל צריכה ללמוד, בעיתון מקור ראשון, 11 באוגוסט 2020
| --- | --- |
בקרת זהויות :  NLI: 987007550639605171  BNE: XX524780  BnF: cb13318424b (data)  GND: 4022859-9  HDS: 007966  LCCN: sh85058838  NDL: 00566851  NKC: ph124946 
נמל אוסלו, נורווגיה
ה'תת"ח

.
| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תת"ח (5,808) ובקיצור תת"ח – היא שנה עברית  אשר תחל ביום א' בתשרי, אור ל-21 בספטמבר 2047, ותסתיים ביום כ"ט באלול, 9 בספטמבר 2048.
המולד של תשרי חל ביום שישי, שעה אחת ו-963 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה חמישית לשמיטה, ושנת 13 במחזור העיבור ה-306. תקופת ניסן שבשנה זו היא תחילת שנת 12 (סימנה יביגז) במחזור השמש ה-208.
שנה זו היא שנת 1,979 לחורבן הבית, ושנת 2,359 לשטרות.
מדינת ישראל תחגוג ביום העצמאות ה'תת"ח 100 שנות עצמאות.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
כ"ז בניסן חל ביום שישי, ולכן יום הזיכרון לשואה ולגבורה מוקדם ליום חמישי כ"ו בניסן
ה' באייר חל ביום השבת, ולכן יום העצמאות מוקדם ליום חמישי ג' באייר ויום הזיכרון לחללי מערכות ישראל מוקדם ליום רביעי ב' באייר.
2033

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2033 היא השנה ה-33 במאה ה-21. זוהי שנה רגילה, שאורכה 365 ימים. 1 בינואר 2033 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

סיום הקמת המסילה המהירה של קליפורניה, הקו המהיר יחבר את לוס אנג'לס וסן פרנסיסקו ויאפשר הרחבה עתידית לסן דייגו וסקרמנטו.
בתרבות ובאומנות

לפי הסדרה "מאדים" בשנה זו מגיעה משימה מאוישת להתיישבות במאדים.
2037

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2037 היא השנה ה-37 במאה ה-21. זוהי שנה רגילה, שאורכה 365 ימים. 1 בינואר 2037 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

בהנחה שלא יתארכו הרחבות נוספות לתקופת זכויות היוצרים לחוק ביניים, ספרים, סרטים ויצירות אחרות שפורסמו בשנת 1941 (כולל סרט האנימציה הרביעי של דיסני, דמבו, ומר באג הולך לעיירה של אולפני פליישר) יהיו לרשות הציבור בארצות הברית.
2037: מסמכים מסוימים הנוגעים לרצונה של אליזבת בווס-ליון לשמר מונרכיה אם הנאצים יכבשו את בריטניה, ישוחררו מהארכיונים המלכותיים.
2037: מילון אוקספורד צפוי לפרסם את המהדורה השלישית המתוקנת שלו.
מועד משוער לפתיחה מלאה של קווי המטרו בגוש דן.
ברכת החמה תחול ב-8 באפריל.
תקשורת מסוייעת

תקשורת מסוייעת (באנגלית: Facilitated Communication) היא טכניקה שהופרכה מבחינה מדעית, בה מנחה מסייעת למטופלים עם מוגבלות מילולית (לדוגמה אוטיזם) להקליד אותיות במקלדת. לכאורה, המנחה עוזרת למטופלים לבחור את האותיות על-ידי תמיכה פיזית ועידוד רגשי. למעשה, קיימות עדויות חד-משמעיות לכך שהמסרים המוקלדים מנוסחים על-ידי המנחה עצמה, ולא על-ידי המטופל.
קיימת הסכמה רחבה בתוך הקהילה המדעית ובקרב ארגוני תמיכה בקבוצות עם מוגבלויות, לכך שתקשורת מסוייעת היא פסאודו-מדע, ואינה תקפה לתקשורת עם אנשים הסובלים מהפרעה בספקטרום האוטיסטי. מחקרים מצביעים על כך שהמנחה היא המקור להודעות המתקבלות דרך תקשורת מסוייעת, ולא האדם בעל המוגבלות. המנחה עשויה להאמין שהיא אינה מקור ההודעות, אך למעשה, היא מניעה את זרועו של המטופל באמצעות הנחיה אידיומוטורית, אפקט הדומה לזה הפועל בלוח ויג'י.
בתקשורת מסוייעת, המטופל, שאינו מסוגל בדרך-כלל לתקשר בעזרת דיבור, נקרא "שותף לתקשורת", ואילו האדם המחזיק בזרועו נקרא "המנחה". המנחה מחזיק או נוגע במרפק, פרק כף היד, היד, שרוול או חלקים אחרים של הגוף בעוד השותף לתקשורת מצביע על אותיות האלף בית במקלדת או בהתקן אחר. המנחה מתוארת כמי שרק עוזרת למטופל להצביע על אותיות, לשלוט בתנועות זרוע בלתי רצוניות, להימנע משגיאות וליזום תנועה. למעשה, מחקרים מצאו בעקביות שתקשורת מסוייעת אינה מסוגלת לספק את המענה הנכון, כאשר המנחה לא יודעת את התשובות לשאלות. למשל, כאשר הראו למטופל חפץ מסוים, אך לא למנחה, לא התקבלה תשובה נכונה לגבי זהות החפץ. דוגמה נוספת לחוסר התקפות של השיטה היא בכך שבמקרים רבים המנחות חשבו שהמטופלים מקלידים מסר קוהרנטי, בעוד שבעצם עיני המטופל היו עצומות, או מוסטות הצידה. למרות אטרקטיביות השיטה בעיני חלק מהמשתמשים והמטפלים, רוב הארגונים למען טיפול בקשיי תקשורת ממליצים בחריפות שלא להשתמש בה.
ישנה הבחנה ברורה בין תקשורת מסוייעת, אשר היא שיטה ללא ביסוס מדעי, לבין תקשורת תומכת וחליפית. בתקשורת תומכת וחליפית נעשה גם שימוש בכלים טכנולוגיים כדי לסייע למטופלים עם קשיי דיבור לתקשר, אך כלים אלה כן מבוססים מדעית.
ארגונים המתנגדים לתקשורת מסוייעת

רוב הארגונים המקצועיים העוסקים בפסיכיאטריה, מוגבלות שכלית, ובעיות תקשורת מתנגדים לשימוש בתקשורת נתמכת.
האקדמיה האמריקאית לפסיכיאטריה לילדים ובני נוער (AACAP)
האקדמיה האמריקאית לרפואת ילדים (AAP)
האיגוד האמריקאי למגבלות שכליות והתפתחותיות (AAIDD), שנקרא בעבר האיגוד האמריקאי לפיגור שכלי (AAMR)
בנייר עמדה שפרסם חבר הנאמנים של AAIDD הם מסכמים וכותבים "במקום לתת לאנשים לבטא את מחשבותיהם, רצונותיהם ובחירותיהם, תקשורת מסוייעת ושיטת ההנחיה המהירה עלולים להשתיק את קולות המטופלים. זאת בשל הסכנה להשפעת המנחה, וכן בשל הסכנה להעביר משאבים לשיטה זו על פני שיטות שנתמכו מדעית, כמו אלה מתחום התקשורת התומכת והחלופית."
מועצת הנציגים של איגוד הפסיכיאטרים האמריקאי (APACR)
האגודה האמריקנית לפסיכולוגיה (APA)
האגודה האמריקנית לדיבור, שפה ושמיעה (ASHA)
האגודה הבינלאומית לניתוח התנהגות (ABAI)
האגודה למדע הטיפול באוטיזם
החברה הבינלאומית לתקשורת תומכת וחלופית (ISAAC)
המכון הבריטי הלאומי למצוינות בבריאות וטיפול (נייס)
תקשורת מסוייעת בישראל

בישראל, קיים שימוש בתקשורת מסוייעת, למרות היותה חסרת ביסוס מדעי. בין השאר, השיטה שימשה בטקסים דתיים בהם ילד או ילדה הסובלים מאוטיזם עלו על הבמה ובעזרת "תקשורת מסוייעת" העבירו מסרים על חוויותיהם ממפגשים עם מלאכים. במסגרת תוכנית הרשת הדוקומנטרית "כאן מקשיבים" של כאן 11, אורית נבון הציגה שני סרטונים בהם ישנו שימוש בתקשורת מסוייעת. בסרטים אלה המנחה מוצגת כ"מורה להקלדה" או "סייעת". הסרטונים הוצגו ללא גישה ביקורתית.
בישראל, מיוצגת החברה הבינלאומית לתקשורת תומכת וחלופית ISAAC על-ידי העמותה אייזק - ישראל. בדף העמותה מצוין כי הם "מודאגים מן השימוש הממושך בתקשורת מסוייעת (FC) למרות הספרות הקיימת לגבי [חוסר] תוקפה של שיטה זו."
2039

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2039 היא השנה ה-39 במאה ה-21. זוהי שנה רגילה, שאורכה 365 ימים. 1 בינואר 2039 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

21 ביוני - ליקוי חמה טבעתי מעל ההמיספרה הצפונית. הליקוי מסדרת סארוס 147 (אנ') יגיע לשיאו בשעה 17:12:54 UTC וימשך 4:05 דקות
2 בספטמבר - יפוג תוקפו של הסכם משחתות תמורת בסיסים, בן 99 השנים, שנחתם בין בריטניה לארצות הברית.
7 בנובמבר - מעבר כוכב חמה על פני השמש
2046

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2046 היא השנה ה-46 במאה ה-21. זוהי שנה רגילה, שאורכה 365 ימים. 1 בינואר 2046 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
2034

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2034 היא השנה ה-34 במאה ה-21. זוהי שנה רגילה, שאורכה 365 ימים. 1 בינואר 2034 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

28 בספטמבר - ליקוי ירח
שיעור החרדים באוכלוסיית מדינת ישראל יעמוד על 17.2%, כך לפי מחקר שערך משרד הבינוי והשיכון בשנת 2015.
שווייץ מתכננת להוציא משימוש את תחנת הכוח הגרעינית האחרונה שלה עד שנה זו.
מועד משוער לפתיחה חלקית של קווי המטרו בגוש דן
הערות שוליים

↑  לירן סהר, משרד הבינוי מתכנן 200 אלף דירות לחרדים - אוכלוסייתם תוכפל עד 2034, באתר ביזפורטל, 19 ביולי 2015
תומאס טראסק

| --- | --- |

 לידה:  1961 (בן 63 בערך)
 השתייכות:  חיל האוויר של ארצות הברית
 תקופת הפעילות:  1984–2017 (כ־33 שנים)
 דרגה:   לוטננט גנרל
 תפקידים בשירות
 מפקד כנף המבצעים המיוחדים 58  מפקד בית הספר לקציני טייסות  מפקד חיל האוויר ה-23 של ארצות הברית  סגן מפקד פיקוד המבצעים המיוחדים
 פעולות ומבצעים
 הפלישה האמריקאית לפנמה מלחמת המפרץ מלחמת עיראק מלחמת אפגניסטן
 עיטורים
   כוכב הכסף   מדליית השירות המצוין של מחלקת ההגנה (3)   מדליית השירות העילאי של מחלקת ההגנה  לגיון ההצטיינות (3)  מדליית האוויר (3)
תומאס "טום" ג'י. טראסק (באנגלית: Thomas "Tom" J. Trask; נולד ב-1961) הוא קצין בדימוס בדרגת לוטננט גנרל בחיל האוויר של ארצות הברית. בתפקידו האחרון שירת כסגן מפקד פיקוד המבצעים המיוחדים. טראסק עוטר בכוכב הכסף על גבורתו כטייס מסוק במהלך מלחמת המפרץ.
ביוגרפיה

טראסק גדל בבוסטון בנה של קרולין לואיס ובנו החורג של מאסטר סרג'נט רוברט לואיס. הוא למד לתואר ראשון בהנדסת אווירונאוטיקה באוניברסיטת אמברי-רידל בפרסקוט שבאריזונה, במסגרת תוכנית הכשרת קציני המילואים של חיל האוויר של ארצות הברית. הוא סיים לימודיו בפברואר 1984 ושירת כקצין בכוחות המילואים.
בספטמבר 1984 התגייס לשירות סדיר בחיל האוויר, עבר קורס טיס והוכשר כטייס מסוקים.
שירת כטייס UH-1N בטייסת החילוץ וההצלה 40. עבר הסבה למטוסי MH-53 ושירת בטייסת המבצעים המיוחדים 20. הוא השתתף בפלישה האמריקאית לפנמה ובמלחמת המפרץ. במהלך המלחמה השתתף כקברניט MH-53 במשימת חילוץ של טייס F-14 טומקט שהופל בסמוך לבגדאד. על משימת החילוץ המורכבת והמסוכנת בתנאי מזג אוויר ושטח קשים ובשטח רווי כוחות אויב, עוטר בכוכב הכסף. כמו כן הוא וצוות המסוק זכו בפרס מק'קיי (אנ') המוענק על ידי האגודה הלאומית לאווירונאוטיקה, לטיסה הראויה לשבח לשנת 1991. לאחר המלחמה שימש עוזר לסגן מפקד פיקוד המבצעים המיוחדים של חיל האוויר בטרם חזר לטייסת המבצעים המיוחדים 20. לאחר תקופת לימודים שירת כקצין תכנון במפקדת כוחות האוויר של נאט"ו בנאפולי שבאיטליה. בשנים 1998–2001 שימש קצין מבצעים ומפקד טייסת המבצעים המיוחדים 20, הוא השתתף במבצעים בקוסובו. ב-2001 מונה לראש מחלקת מבצעים מיוחדים בלשכת קצין האג"ם של המטות המשולבים.
באוגוסט 2002 מונה למפקד להק המבצעים 347 שהיה משויך לכנף החילוץ וההצלה 347 בפיקוד המבצעים המיוחדים של חיל האוויר. בפברואר 2004 מונה לעוזר למפקד פיקוד המבצעים המיוחדים. במאי 2005 מונה למפקד כנף המבצעים המיוחדים 58, בפברואר 2007 מונה למפקד בית הספר לקציני טייסות בבסיס חיל האוויר מקסוול שבאלבמה.
ביולי 2008 מונה למפקד חיל האוויר ה-23 של ארצות הברית וכקצין המבצעים של פיקוד המבצעים המיוחדים של חיל האוויר. בפברואר 2009 מונה לראש ענף תכנון והערכה בפיקוד המבצעים המיוחדים של חיל האוויר. ביולי 2009 מונה לסגן מפקד לענייני תכנון ותיאום בפיקוד מרכז של ארצות הברית. באוקטובר 2011 מונה לראש ענף בניית הכוח, משאבים, דרישות והערכה אסטרטגית בפיקוד המבצעים המיוחדים.
ביוני 2014 קודם לדרגת לוטננט גנרל ומונה לסגן מפקד פיקוד המבצעים המיוחדים, שירת בתפקיד עד יולי 2017 ולאחר מכן פרש מהשירות הצבאי.
במהלך שירותו צבר טראסק למעלה כ-3,200 שעות טיסה, על מסוקי ומטוסי MH-53, HH-60, UH-1, CV-22, MC-130, HC-130 וכלי טיס נוספים למבצעים מיוחדים.
טראסק בעל תואר שני ביחסים בינלאומיים מאוניברסיטת המדינה טרוי באלבמה, בעל תואר שני בביטחון לאומי ואסטרטגיה ממכללת המלחמה של הצי, בעל תואר שני בלימודי כוח אווירי מבית הספר ללימודים מתקדמים של חיל האוויר, והוא בוגר המכללה לביטחון של נאט"ו ברומא שבאיטליה. הוא נשוי לקארין והם הורים לבת ובן.
הערות שוליים

↑  Lieutenant general with connections to Halifax Co. retires from Air Force, ‏yourgv.com, ‏17 ביולי 2017
↑  Hog He, מגזין חיל האוויר של ארצות הברית, דצמבר 2010
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תומאס טראסק".
ג'סיקה בייל

| --- | --- |
ביל בפסטיבל קאן 2013
ביל בפסטיבל קאן 2013
 לידה:  3 במרץ 1982 (בת 42) אלי, מינסוטה, ארצות הברית
 שם לידה:  Jessica Claire Biel 
 מדינה:  ארצות הברית 
 תקופת הפעילות:  מ-1991
 עיסוק:  דוגמנות, משחק
 מקום לימודים:  אוניברסיטת טאפטס (2002)  בית הספר הצרפתי של לוס אנג'לס  תיכון פיירויו  Young Actors Space 
 בן או בת זוג:  ג'סטין טימברלייק (19 באוקטובר 2012–?)  כריס אוונס (2001–2006)  אדם לבורגנה (1998–2001) 
 צאצאים:  סילאס רנדל טימברלייק 
 פרסים והוקרה:  Young Artist Award for Best Performance in a Feature Film - Young Actress Age Ten or Younger (1998)  פסטיבל הסרטים הבינלאומי של פאלם ספרינגס (2007)  פסטיבל הקולנוע העצמאי של אשלנד (2013)  Newport Beach Film Festival (2006)  ההתאחדות הלאומית של בעלי בתי הקולנוע (2005)  GLSEN (2015) 
 http://www.jessebiel.com/
 פרופיל ב-IMDb
 
ג'סיקה קלייר טימברלייק (באנגלית: Jessica Claire Timberlake; נולדה ב-3 במרץ 1982) היא שחקנית ודוגמנית אמריקאית. בייל זכתה להכרה תודות להופעתה בתור מארי קמדן בסדרת הדרמה המשפחתית "הרקיע השביעי" (2003-1996) ברשת The WB. לאחר מכן, זכתה להכרה נוספת על תפקידה הראשי בתור ארין בסרט האימה "המנסרים מטקסס" (2003). מאז שיחקה בייל בסרטים כמו "חוקי המשיכה" (2002), "בלייד: טריניטי" (2004), "אמן האשליות" (2006), "צ'אק ולארי" (2007), "יום האהבה" (2010), "סילבסטר בניו יורק" (2011) ו"היצ'קוק" (2012).
בשנת 2017, בייל הייתה המפיקה והכוכבת של סדרת הדרמה "החוטאים" של רשת USA, עליה קיבלה מועמדויות לפרס אמי ולפרס גלובוס הזהב לשחקנית הטובה ביותר במיני-סדרה או בסרט טלוויזיה.
ביוגרפיה

נולדה בשם ג'סיקה קלייר בייל, Jessica Claire Biel, בעיר אילי (אנ') שבמדינת מינסוטה בארצות הברית. אימה היא קימברלי (לבית קונרו) עקרת בית ומרפאה רוחנית, ואביה ג'ונתן אדוארד בייל הוא יועץ עסקי ועובד של חברת ג'נרל אלקטריק.
סבא רבא שלה מצד אביה היה בנם של מהגרים יהודים-הונגרים (מקורו של שם משפחתם "בייל"). יש לה גם שורשים ממוצא גרמני, צרפתי, אנגלי וסקנדינבי. אחיה הצעיר, ג'סטין, הוא המנהל של מותג המוצרים האקולוגיים "BARE". משפחתה של בייל נדדה לעיתים קרובות במהלך ילדותה, והתגוררה בטקסס, קונטיקט ובוודסטוק, אילינוי, לפני שהתיישבו לבסוף בבולדר, קולורדו. בזמן שגדלה, בייל שיחקה כדורגל. משנת 2000 עד 2002, היא למדה באוניברסיטת טאפטס במדפורד, מסצ'וסטס.
קריירה

החלה את הקריירה שלה כבר בילדותה כשעסקה בשירה ושיחק במחזות זמר בהפקות מקומיות, ובגיל 12 גם התחילה לדגמן.
החל מ-1996 החלה להופיע בסדרת הטלוויזיה של רשת The WB, "הרקיע השביעי", בה גילמה את דמותה של מארי קמדן במשך שש עונותיה הראשונות בתפקיד הראשי, ולאחר מכן בעונות הבאות הגיחה מדי פעם לתפקידי אורח.
הסרט הראשון בו הופיעה בתפקיד משמעותי היה "הזהב של יולי", אשר יצא בשנת 1997, הופעתה בסרט זיכתה אותה בפרס "Young Artist Award". ב-1998 שיחקה בייל בקומדיה המשפחתית של דיסני "I'll Be Home for Christmas".
בשנת 2002 שיחקה בסרט "חוקי המשיכה", ובשנת 2003 בחידוש לסרט האימה המצליח "המנסרים מטקסס". בשנת 2004 שיחקה בסרט גיבורי העל "בלייד: טריניטי".
בשנת 2005, בייל נבחנה לתפקיד הראשי בסרט "אליזבת טאון", אך הפסידה אותו לשחקנית קירסטן דנסט, ושיחקה בסרט בתפקיד משני. בשנת 2007 שיחקה בסרט "צ'אק ולארי", וב-2008 שיחקה בסרט "קלת דעת" בתפקיד לריטה. השתתפה בסרט "זיכרון גורלי" שיצא לאקרנים ב-2012.
ב-2005 נבחרה על ידי המגזין "אסקווייר" לאישה הסקסית ביותר בעולם.
בשנת 2017 כיכבה לצדו של ביל פולמן בעונה הראשונה של סדרת הטלוויזיה המשטרתית "החוטאים" ברשת הטלוויזיה USA. בסדרה, גילמה בייל את קורה טנאת'י, אישה עם עבר בעייתי שדוקרת למוות גבר ללא כל סיבה. על תפקידה בסדרה, הייתה בייל מועמדת לפרס אמי ולפרס גלובוס הזהב לשחקנית הטובה ביותר במיני-סדרה או בסרט טלוויזיה.
אקטיביזם

באוקטובר 2023, בייל, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

בייל הייתה בזוגיות עם השחקן אדם לבורגנה מ-1998 עד 2001, לאחר שהשניים הכירו בצילומים לסרט "I'll Be Home for Christmas" ב-1998. היא יצאה עם השחקן כריס אוונס ביחסי און ואוף מ-2001 עד 2006.
בינואר 2007, בייל החלה לצאת עם הזמר והשחקן ג'סטין טימברלייק, הם התארסו בדצמבר 2011, ונישאו ב-19 באוקטובר 2012 בעת חופשת סקי באיטליה. לבייל ולטימברלייק יש שני בנים יחד: סילאס, יליד אפריל 2015, ופיניאס, יליד ספטמבר 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | הזהב של יולי | קייסי ג'קסון |  |
| 1998 | I'll Be Home for Christmas | אלי הנדרסון |  |
| 2001 | חיזורי קיץ | טנלי פאריש |  |
| 2002 | חוקי המשיכה | לארה הולארן |  |
| 2003 | המנסרים מטקסס | ארין |  |
| 2004 | סלולר | קלואי |  |
| 2004 | בלייד: טריניטי | אביגיל ויסלר |  |
| 2005 | חמקן | קארה וויד |  |
| 2005 | לונדון | לונדון |  |
| 2005 | אליזבת טאון | אלן קישמור |  |
| 2006 | אמן האשליות | הדוכסית סופי פון טשן |  |
| 2006 | יחידת האמיצים | ונסה פרייס |  |
| 2007 | נקסט | ליז קופר |  |
| 2007 | צ'אק ולארי | אלכס מק'דונו |  |
| 2008 | קלת דעת | לאריטה ויטאקר |  |
| 2009 | בוקר כחול בהיר | רוז ג'וני |  |
| 2009 | פלאנט 51 | נירה | דיבוב |
| 2010 | יום האהבה | קארה מונהאן |  |
| 2010 | צוות לעניין | צ'אריסה סוסה |  |
| 2011 | סילבסטר בניו יורק | טס ביירן |  |
| 2012 | האיש הגבוה | ג'וליה דנינג |  |
| 2012 | זיכרון גורלי | מלינה |  |
| 2012 | היצ'קוק | ורה מיילס |  |
| 2012 | לשחק עם הלב | סטייסי דרייר |  |
| 2013 | עמנואל והאמת אודות הדגים | לינדה |  |
| 2015 | אהבה בהפרעה | אליס אקל |  |
| 2015 | אחיות בדם | מיי |  |
| 2016 | ספר האהבה | פני הרשל | גם מפיקה |
| 2016 | סוג של רצח | קלרה סטאקהאוס |  |
| 2016 | ספארק | ויקס | דיבוב |
| 2017 | השתלטות מהירה | ליסה |  |
| TBA | Ursa Major | צ'רלי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 - 2003 & 2006 | הרקיע השביעי | מארי קמדן | תפקיד ראשי (עונות 6-1) תפקיד אורח (עונות 8-7&10); 134 פרקים |
| 2004 | ג'וני בראבו | עצמה | דיבוב; פרק: "Johnny Bravo Goes to Hollywood" |
| 2005, 2013 | איש משפחה | ברוק | דיבוב; 2 פרקים |
| 2009 | סאטרדיי נייט לייב | ג'סיקה ראביט | פרק: "Dwayne Johnson/Ray LaMontagne" |
| 2014 | הבחורה החדשה | קאט | פרק: "The Last Wedding" |
| 2016 - 2018 | בוג'ק הורסמן | עצמה | דיבוב; 5 פרקים |
| 2017 | החוטאים | קורה טנאת'י | תפקיד ראשי (עונה 1); 8 פרקים גם מפיקה בפועל |
| 2018 - 2022 | שאול החתול | בוני | דיבוב; 15 פרקים |
| 2019 | Limetown | ליה האדוק | תפקיד ראשי; 10 פרקים |
| 2021 | קיץ אכזרי |   | מפיקה בפועל |
| 2021 | Scooby-Doo and Guess Who? | עצמה | דיבוב; פרק: "The Lost Mines of Kilimanjaro!" |
| 2022 | קנדי | קנדי מונטגומרי (אנ') | מיני-סדרה |
הערות שוליים

↑  טריוויה, באתר IMDb
↑  Donaldson, Kayleigh (4 באוגוסט 2017). "A True Hollywood Story: Let's Talk About Jessica Biel". Pajiba. נבדק ב-2017-10-08. {{cite web}}:  (עזרה)
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  ג'סטין טימברלייק וג'סיקה בייל מתחתנים, באתר וואלה, 4 בינואר 2012
| --- | --- |
בקרת זהויות :  NLI: 987007330033205171  PLWABN: 9810617709905606  BIBSYS: 5044078  BNE: XX1491754  BnF: cb144482988 (data)  CANTIC: a10720704  GND: 142992720  ISNI: 0000 0001 1450 6094  LCCN: no2003054883  MusicBrainz: 93119128-f6ad-4d2e-95b2-bfe9abf4d104  NKC: xx0041630  NLA: 41136944  NLK: KAC2020L1066  NTA: 265392810  SUDOC: 15627471X  Trove: 1452641  VIAF: 85562117   WorldCat (עם VIAF): 85562117
2047

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2047 היא השנה ה-47 במאה ה-21. זוהי שנה רגילה, שאורכה 365 ימים. 1 בינואר 2047 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
טיסה 587 של אמריקן איירליינס

| --- | --- |

המייצב האנכי שנמשה ממפרץ ג'מייקה
 תאריך:  12 בנובמבר 2001
 מיקום:  קווינס, ניו יורק
 גורם:  כשל מבני
 קואורדינטות:  40°34′38″N 73°51′02″W﻿ / ﻿40.577222222222°N 73.850555555556°W﻿ / 40.577222222222; -73.850555555556
 הרוגים:  265
 פצועים:  16 
 ניצולים:  אין
 המעורבים באסון

כלי טיס
 כלי טיס:  איירבוס A300-605R
 מספר זנב:  N14053
 מוצא:  נמל התעופה הבינלאומי ג'ון פ. קנדי
 יעד:  נמל התעופה הבינלאומי לאס אמריקאס
 מפעיל:  אמריקן איירליינס
 נוסעים:  251
 אנשי צוות:  9
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימיקום ההתרסקות(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימיקום ההתרסקות
 
המחשת מיקום המייצב האנכי והמדף האנכי על מטוס מדגם אחר אך דומה. לחצו להגדלה.
טיסה 587 הייתה טיסת נוסעים של חברת אמריקן איירליינס שהסתימה זמן קצר לאחר המראתה בהתרסקות המטוס, איירבוס A300-605R, לתוך בניין בשכונת המגורים בל הארבור בקווינס, ניו יורק. הטיסה המריאה מנמל התעופה הבינלאומי ג'ון פ. קנדי ב-12 בנובמבר 2001. זו התאונה האווירית שגרמה למספר ההרוגים הרב ביותר בארצות הברית לאחר טיסה 191 של אמריקן איירליינס, נכון ליולי 2007. על פי ממצאי חקירת התאונה מייצב הכיוון התפרק בזמן הטיסה וגרם לאובדן השליטה ולהתרסקות המטוס.
על המטוס, שהיה בדרכו לנמל התעופה הבינלאומי לאס אמריקאס שבסנטו דומינגו, בירת הרפובליקה הדומיניקנית, היו 9 אנשי צוות ו־251 נוסעים. כל הנוסעים, אנשי הצוות, וכן חמישה אנשים שהיו על הקרקע נהרגו כתוצאה מההתרסקות. המטוס התרסק על ארבעה בתים חד־קומתיים וגרם לשריפות בחמישה בתים נוספים.
לאחר ההתרסקות בוטל מספר הטיסה 587 של אמריקן איירליינס לחלוטין. בנתיב שנשא את המספר 587 מופעלות היום (יולי 2007) טיסות 619, 635 ו-789 של החברה.